armvectores/hy_wikipedia_2023 huggingface dataset:
Լուիզա Սամվելյան

Լուիզա Օնիկի Սամվելյան (օգոստոսի 11, 1926(1926-08-11), Լիոն - դեկտեմբերի 8, 1999(1999-12-08), Երևան, Հայաստան), հայ թատերագետ, արվեստագիտության դոկտոր (1968), պրոֆեսոր (1972)։ 


== Կենսագրություն ==
Ծնվել է 1926 թվականի օգոստոսի 11-ին, Ֆրանսիայի Լիոն քաղաքում։ 1936 թվականին ներգաղթել է Խորհրդային Հայաստան։ 1949 թվականին ավարտել է Երևանի Թատերական ինստիտուտի թատերագիտական ֆակուլտետը։ 1949-1970 թվականներին դասախոսել է Երևանի գեղարվեստա-թատերական ինստիտուտում։ 1950 թվականին ընդունվել է Մոսկվայի Լունաչարսկու անվան Թատերական ինստիտուտի ասպիրանտուրան։ 1961 թվականին «Շեքսպիրը հայ բեմում՝ նախասովետական շրջան» թեմայով դիսերտացիա է պաշտպանել և ստացել արվեստագիտության թեկնածուի աստիճան, 1968 թվականին՝ «Շեքսպիրը և հայ գրական ու թատերական մշակույթը» թեմայով դիսերտացիա և ստացել Արվեստագիտության դոկտորի աստիճան։ 1970-1975 թվականներին եղել է Երևանի Հայկական մանկավարժական ինստիտուտի կուլտուրայի ֆակուլտետի գեղագիտության և արվեստների պատմության, 1975-1978 թվականներին՝ Երևանի Ռուսաց և օտար լեզուների մանկավարժական ինստիտուտի, 1978-1982 թվականներին՝ Երևանի Պետական համալսարանի արտասահմանյան գրականության ամբիոնների վարիչ։ Լուիզա Սամվելյանը հեղինակ է մի շարք ուսումնասիրությունների, հոդվածների, որոնք վերաբերում են հայ թատրոնի, մասնավորապես հայ շեքսպիրյան թատրոնի պատմության ու տեսության հարցերին, նշանավոր դերասանների ու ռեժիսորների ստեղծագործությանը։ Ռուսերեն լույս է տեսել Սամվելյանի «Վաղարշ Վաղարշյան» մենագրությունը (Մոսկվա, 1960):


== Երկեր ==
Շեքսպիրը հայ բեմում, նախասովետական շրջան։ Երևան, «Գիտելիք», 1959, 37 էջ։
Ադամյանը և Շեքսպիրի կերպարները, Երևան, Հայպետհրատ, 1961, 246 էջ։
Լևոն Քալանթար, Երևան, Հայկական թատերական ընկերություն, 1965, 249 էջ։
Գուրգեն Ջանիբեկյան, Երևան, Հայկական թատերական ընկերություն, 1970, 377 էջ։
Շեքսպիրը և հայ գրական ու թատերական մշակույթը (նախասովետական շրջան), Երևան, «Հայաստան», 1974, 660 էջ։
Ժաննա Թովմասյան, Երևան, Հայկական թատերական ընկերություն, 1975, 101 էջ։
Շեքսպիրի ժառանգորդները, Երևան, 1979:
Կինը հայ բեմարվեստում, Երևան, «Գիտելիք», 1980, 42 էջ։
Труд актёра․ В. Вагаршян, М․, 1960 թ.


== Ծանոթագրություններ ==
Գասգանտիլյան

Գասգանտիլյան, հայկական ազգանուն։


== Ազգանունը կրողներ ==
Արիստակես Գասգանտիլյան (1853-1942), բանասեր, թարգմանիչ։


== Ծանոթագրություններ ==
Կոնայի ճակատամարտ

Կոնայի ճակատամարտ՝ դրվագ հյուսիսային Մալիի հակամարտությունից, որը տեղի է ունեցել 2013 թվականի հունվարի 10-12-ը, ինչի ընթացքում ծավալվեցին թեժ մարտեր տրատեգիական Կոնա քաղաքի համար Անսար ադ-Դին խմբավորման զինյալների և ֆրանս-մալիական զորքերի միջև։


== Ռազմական գործողությունների ընթացքը ==
2013 թվականի հունվարի կեսին ծայրահեղական իսլամական խմբավորումները հարձակում սկսեցին երկրի հարավում։ Հունվարի 10-ին նրանք գրավեցին Կոնա բնակավայրը։
Սակայն արդեն հունվարի 11-ին կառավարական զորքերը հետ մղեցին իսլամիստների հարձակումը և գրավեցին Կոնան, ինչին մեծապես նպաստեց ակտիվ զինված աջակցությունը Ֆրանսիայի կողմից։ Ֆրանսիացիները կառավարական ուժերին ցուցաբերում էին օդային աջակցություն, գործի դնելով երկու ուղղաթիռ և չորս Mirage 2000 ինքնաթիռ։
Մալիի բանակի հրամանատարությունը ռազմական գործողությունների ավարտից հետո հայտարարեց ավելի քան 100 սպանված իսլամիստների և 30 ոչնչացված ավտոմեքենաների մասին։ ՍակայնՖրանսպրես գործակալությունը հայտնեց, որ քաղաքում հաշված են 46 հազ․ ապստամբներ, իսկ ֆրանսիական հրամանատարությունը տեղեկություն տվեց 4 ոչնչացված ավտոմեքենաների մասին։  Կոնայի համար մարտերին զոհվեց ֆրանսիական «Գազել» ինքնաթիռի օդաչուն, ինչպես նաև USA Today թերթի տեղեկությունով ապստամբներին հաջողվեց խոցել ֆրանսիական ուղղաթիռ։ Ասսոշեյթեդ պրես-ի հաղորդմամբ իսլամիստներն ու մալիական բանակը օգտագործում են զենքեր, որոնք օգտագործվել են Լիբիայի քաղաքացիական պատերազմի ժամանակ, որի ժամանակ գահազրկվեց Մուամմար ալ-Կադդաֆիին։։ Մալիի կառավարական զորքերը պաշտոնական տվյալներով կորցրեցին 11 սպանված մարդ և 60 վիրավոր։ Ականատեսների խոսքով կառավարական զորքերի կորուստները կազմել են մի քանի տասնյակ սպանված մարդ։
Ալ-Ջազիրա հեռուստաալիքը փոխանցեց տվյալներ գերևարված առնվազն տասներկու Մալիի բականի զինվորների մասին։ Սակայն ավելի ուշ, 2013 թվականի հունվարի 15-ին ֆրանսիական կողմը հակադարձեց վաղ հայտարարված տեղեկությունն այն մասին, որ Մալիի կառավարական ուժերը գրավել են Կոնան, Կոնան դեռ գտնվում էր ապստամբների հսկողության տակ։
Հունվարի 18-ին Մալիում ռազմական խունտայի ներկայացուցիչը ևս մեկ անգամ հայտարարեց Կոնայի գրավման մասին։


== Ծանոթագրություններ ==
Արգանսուելա

Արգանսուելա- Մադրիդի 21 թաղամասերից մեկն է։ Տարածքը 6,55 կմ²։ Բնակչությունը 148.797 և բնակչության խտությունը՝ 27700/կմ²։
Լևոն Արսլանյան

Լևոն Միքայելի Արսլանյան (գրվել է նաև Ասլանյան, բժշկին կոչել են նաև Լևոն Արսլան), (1867, Խար­բեր­դի նա­հան­գ, Խար­բեր­դի գա­վա­ռ, Մե­զի­րե - 1915), հայ բժիշկ։


== Կենսագրություն ==
Լևոն Արսլանը ծնվել է 1867 թվականին, Խար­բեր­դի նա­հան­գի Խար­բեր­դի գա­վա­ռի Մե­զի­րե քաղաքում՝ կաթոլիկ ծնողների բազմազավակ ընտանիքում։ Բժիշկներ Զարեհ Պողոս, Արտաշես ու Հրանտ Արսլանյանների եղբայրն է։
Նախնական կրթությունն ստացել է ծննդավայրի հայ կաթոլիկների ծխական դպրոցում, այնուհետև սովորել Մեզիրեի Սուլթանիե (պետական) երկրորդային վարժարանում։ 1905 թվականին ավարտել է Կ. Պոլ­սի Օսմանյան կայսերական բժշկական վարժարանը։ Երկար տարիներ Տրա­պի­զո­նի թաղապետական բժիշկ է աշխատել և հայ, հույն ու թուրք բնակչության շրջանում մեծ հարգանք վայելել։ Ամուսնացած է եղել և 2 զավակ ունեցել՝ Հիլտա և Քայել։
1915 թվականի մայիսին ընտանիքի անդամների և եղբոր՝ Արտավազդ Արսլանյանի հետ տեղահան է արվել։ Դարձել է Տրապիզոնի առողջապահական տնօրեն բժիշկ Ալի Սայիբի սադրանքների զոհը։ Այդ վայ-բժշկին կոչել են նաև «Երե­խա­ներ թու­նա­վո­րող»։ Այդ ընթացքում հիվանդացել է ժան­տախ­տով ու ապաքինվել։ 1915 թվականի հունիսին/հուլիսին, Կարինի զինվորական հրամանատարից հեռագիր է ստացել, թե զինվորական հիվանդանոցի բժիշկ է նշանակվել։ Մի քանի օրից եղբոր՝ Հրանտի և այլոց հետ իր վարձած կառքով ճամփա է ընկել դեպի Կարին։ Գյումյուշխանե հասնելուն պես, օսմանյան բանակի զինվորները Ալի Սայիբի հրամանով նրան, Հրանտ եղբորը և մյուս ճամփորդներին մի ախոռ են տարել և սպանելու պատրաստվել։ Բժիշկը խնդրել է իրեն սպանել մի գնդակով, սակայն թուրքերը 48 տարեկան Լևոնին ու եղբորը սրախողխող են արել։ Ականատես զինվորներից մեկը, ազգությամբ հույն, բժիշկ եղբայրներին գիշերը գաղտնիորեն տարել և թաղել է մի փոսում։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
Կարոյեան Գասպար, Մեծ Եղեռնի նահատակ հայ բժիշկները (անոնց պատգամները), Պոսթոն, 1957։
Յուշամատեան Մեծ Եղեռնի (1915-1965 թվականներ), պատրաստեց Գերսամ Ահարոնեան, Պէյրութ, 1965։
Սահակյան Լիլիկ, Ոճրագործները չխնայեցին նույնիսկ մարդու կյանքը փրկողներին, «Առողջապահություն», Երևան, 1965, թ. 4:
Թէոդիկ, Յուշարձան նահատակ մտաւորականութեան, Բ. տպագրութիւն, Երեւան, ապրիլ 24, 1985։
Հայրապետյան Վանիկ, Էջեր Հայաստանի դեղագործության պատմությունից, Երևան, 1990։
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։
Խաչատրյան Լ., Բաբլումյան Ա., Ցուցակ Հայոց ցեղասպանության զոհերի (1915-1923 թվականներ), հ. 2, Խարբերդի նահանգ, Երևան, 2004։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Բարբարա (այլ կիրառումներ)

Բարբարա, կարող է վերաբերել՝

Բարբարա - գյուղ Արևելյան Հայաստանում, Երևանի նահանգի Սուրմալուի գավառում
Բարբարա - կոմունա Իտալիայում, գտնվում է Մարկե մարզում՝ Անկոնա գավառում
Բարբարա - ֆրանսիացի դերասանուհի, երգերի հեղինակ և կատարող
Լատիներենի այբուբեն

Լատինական այբուբեն, ռոմանական, գերմանական և մի շարք այլ լեզուների գիրը։ Բաղկացած է 26 տառից։
Լատինական այբուբենը օգտագործում է ռոմանական, գերմանական, կելտական, բալթիական լեզուները, սլավոնական, ֆիննո-ուգորական, թյուրքական, սեմական և իրանական որոշ լեզուներ, ալբաներենը, բասկերենը, ինչպես նաև Հնդկաչինի (վիետնամերեն), Մյանմայի որոշ լեզուներ, Զոնդյան կղզիների, Ֆիլիպինների Աֆրիկայի (Սահարայից հարավ), Ամերիկայի, Ավստրալիայի և Օվկիանիայի լեզուների մեծամասնությունը։ Լատինական այբուբենը ստեղծվել է հին հռոմեացիաների կողմից և հիմնված է հունական այբուբենի  վրա։
Ֆեդորովկա (գյուղ, Ուֆիմսկի շրջան)

Անվան այլ կիրառումների համար տե՛ս՝ ՖեդորովկաՖեդորովկա (ռուս.՝ Федоровка, բաշկիրերեն՝ Федоровка), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 39 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տաշտա (Իշայի վտակ)

Տաշտա գետ Ռուսաստանում, հոսում է Ալթայի Հանրապետությունում, Ալթայի շրջանում։ Գետի գետաբերանը գտնվում է Իշա գետի աջ ափից 3 կիլոմետր հեռավորության վրա։ Գետի երկարությունը 18 կիլոմետր է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրերի կառավարման գլխավոր կենտրոնը՝ Ալեյ։ Գետի գետային ավազանն է (Վերին) Օբը մինչև Իրտիշի թափվելը։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների։

Ջրային գրանցման տվյալների կոդ՝ — 13010100312115100007463
Հիդրոլոգիական ստուգման կոդ՝ — 115100746
Ավազանի կոդը — 13.01.01.003
Հիդրոլոգիական ուսումնասիրության ծավալի համար՝ — 15
Հիդրոլոգիական ուսումնասիրության թողարկում՝ — 2


== Ծանոթագրություններ ==
Նոյզից

Նոյզից (գերմ.՝ Neusitz), կոմունա Գերմանիայի Բավարիա երկրամասում։
Ենթարկվում է Անսբախի վարչական շրջանին։ Բնակչությունը 2034 մարդ (ըստ 2010 թվականի դեկտեմբերի 31-ի).։ Տարածքը 13,79 կմ² է։ Պաշտոնական կոդ՝ 09 5 71 181։
Քաղաքը ստորաբաժանվում է 5 քաղաքային շրջանի։


== Ծանոթագրություններ ==


== Արտաքին հղումներ ==
Պաշտոնական էջ
Մորտեն Օլսեն

Մորտեն Օլսեն (դան.՝ Morten Per Olsen, օգոստոսի 14, 1949, Վորդինբորգ), դանիացի նախկին ֆուտբոլիստ, պաշտպան։ Այժմ Դանիայի ֆուտբոլի ազգային հավաքականի մարզիչն է։
1989-1992 թվականներին Մորտեն Օլսենը մարզել է դանիական «Բրոնդբյուն»։ 1992-1994 թվականներին մարզել է գերմանական «Կյոլնը»։ 1997֊1998 մրցաշրջանում մարզել է հոլանդական «Այաքսը» և 2000 թվականից մինչ օրս մարզում է Դանիայի ֆուտբոլի ազգային հավաքականը։


== Ձեռքբերումներ ==
Թիմային
Բելգիայի չեմպիոն 1981, 1985, 1986
ՈւԵՖԱ֊ի գավաթի հաղթող 1983
Անհատական
Դանիայի տարվա լավագույն խաղացող 1983, 1986
Որպես մարզիչ
Դանիայի չեմպիոն 1990, 1991
Հոլանդիայի չեմպիոն 1998
Հոլանդիայի գավաթակիր 1998


== Ծանոթագրություններ ==


== Արտաքին հղումներ ==
dbu.dk Archived 2012-02-04 at the Wayback Machine.
footballplayers.ru Archived 2016-03-04 at the Wayback Machine.
fifa.com Archived 2015-06-23 at the Wayback Machine.
transfermarkt.co.uk
Հայ-նիդերլանդական հարաբերություններ

Հայ-նիդերլանդական հարաբերություններ (հոլ.՝ De Armeens-Nederlandse betrekkingen), դիվանագիտական հարաբերությունները Հայաստանի Հանրապետության և Նիդերլանդների Թագավորության միջև։
Հայաստանի Հանրապետության և Նիդերլանդների Թագավորության միջև դիվանագիտական հարաբերությունները հաստատվել են 1992 թվականի հունվարի 30-ին։ Հայաստանը և Նիդերլանդները Եվրոպայի անվտանգության և համագործակցության կազմակերպության և Միավորված Ազգերի կազմակերպության անդամներ են։


== Պատմություն ==
Հայաստանի և Նիդերլանդների արտաքին հարաբերությունները երկար տարիների պատմություն ունեն։ Չնայած այս հանգամանքի՝ Երևանում չի գործում Նիդերլանդների դեսպանատուն։
ՀՀ քաղաքացիները Նիդերլանդների կարճաժամկետ շենգենյան վիզայի համար (առավելագույնը 90 օր կես տարվա ընթացքում) կարող են դիմել Վրաստանում Նիդերլանդների կամ Հայաստանում Գերմանիայի դեսպանատուն։
2013 թվականի նոյեմբերի 26-ին Հայաստանում Նիդերլանդների Թագավորության արտակարգ և լիազոր դեսպան Հանս Հորբախն (նստավայրը` Թբիլիսի) իր հավատարմագրերն է հանձնել ՀՀ Նախագահ Սերժ Սարգսյանին։ 2000 թվականի հուլիսի 7-ին Ամստերդամում ՀՀ պատվավոր հյուպատոս է նշանակվել Ռոբերտ Հանս Զիկը (նստավայրը` Հիլվերսում)։
2011 թվականի փետրվարի 8-ին Ձյունիկ Աղաջանյանը նշանակվել է Նիդերլանդների Թագավորությունում Հայաստանի Հանրապետության արտակարգ և լիազոր դեսպան։


== Դիվանագիտական ներկայացուցչություններ ==
Հայաստանն ունի դեսպանատուն Հաագաում։
Նիդերլանդներ ունի դեսպանատուն Երևանում։


== Տե՛ս նաև ==
Հայերը Նիդերլանդներում


== Ծանոթագրություններ ==
Հաջիխալիլ

Հաջիխալիլ, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Երզնկայի դաշտ

Երզնկայի դաշտ, գտնվում է Հայկական բարձրավանդակում, Արևմտյան Եփրատի միջին Հոսանքում։ Համապատասխանում է Մեծ Հայքի Եկեղյաց գավառին։ 


== Տեղանքը ==
Շրջապատված է Մնձուր, Մերջան, Սիփիկյոր, Քեշիշ դաղ, Միքրետ դաղ լեռներով։ Երկարությունը 40-45 կմ է․ լայնությունը՝ 13-15 կմ, բարձրությունը՝ 1200-1400 մետր է տարածությունը՝ մոտ 610 կմ2։ Երզնկայի դաշտը միջլեռնային երիտասարդ իջվածք է՝ եզրավորված տեկտոնական խախտումներով, որոնք շրջապատող լեռներին տալիս են աստիճանակերպ բնույթ։ Հիմքում հնագույն մետամորֆային ապարներ և մեզոզոյի ծալքավորված կրաքարաավազաքարային շերտախմբեր են՝ ծածկված պալեոգեննեոգենի ավազաքարային և կավամերգելային նստվածներով, որտեղ տեղադրված են (200-300 մետր հզորությամբ) անթրոպոգենի լճագետային նստվածքները։ 
Երզնկայի դաշտում են հատվում Փոքր Ասիական թերակղզով անցնող Հյուսիս-Անատոլական (Իզմիր-Էրզրումի) և Կիլիկիա-Ճորոխի խոշորագույն բեկվածքների գոտիները, ՝ որոնց ինտենսիվ նեոտեկտոնական շարժումները Երզնկայի դաշտը դարձրել են Հայկական բարձրավանդակի ամենասեյսմիկ օջախներից մեկը։ 1939-1943 թվականներին Երզնկայի դաշտում նշվել են չորս կործանիչ երկրաշարժ։


== Օգտակար հանածոներ ==
Օգտակար հանածոներից կան կերակրի աղ, քարածուխ, Երզնկա քաղաքից 15 կմ արևմուտք ՝ նավթի և ասֆալտի դրսևորումներ։ 
Հարուստ է հանքային ջրերով։


== Կլիման ==
Կլիման ցամաքային է չափավոր տաք ամառներով և ցուրտ ձմեռներով։ Հուլիսի միջին շերմաստիճանը 16°С-ից 20°С է, հունվարինը՝ -8°С-ից -16°С, տարեկան տեղումները՝ 500-700 մմ։          


== Գետերը ==
Գետերը՝ Արևմտյան Եփրատն իր վտակներով, հորդանում են ուշ գարնանը և վաղ ամռանը՝ հաճախ փոխելով իրենց հունը։
Տարածված են կիսաանապատային և չոր տափաստանային շագանակագույն հողերը և դրանց բնորոշ բուսածածկույթը։ Տեղ-տեղ կան աղաբույսեր և եղեգնուտներ։ 
Մշակվում է բրինձ, բամբակ, խաղող։ Կան պտղատու այգիներ։
Սան Ժուան դու Պարաիզու

Սան Ժուան դու Պարաիզու (պորտ.՝ São João do Paraíso), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 11 839 մարդ՝ 2006 թվականի տվյալներով։ Գրավում է 2 053,830 կմ² տարածք։ Բնակչության խտությունը՝ 5,8 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 31.521.623,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.823,76 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,654 (տվյալները ՄԱԿ-ի զարգացման ծրագրի)։


== Ծանոթագրություններ ==
Ֆետա

Ֆեթա կամ ֆետա (Հունարեն՝ φέτα) Հունական պանիր է և սովորաբար պատրաստվում է այծի կամ ոչխարի կաթից։ Կարելի է օգտագործել ինքն իրեն կամ էլ աղցանների կամ բրդուճների մեջ։


== Ծանոթագրություններ ==
Օկտյաբրսկի շրջան (Դոնի Ռոստով)

Օկտյաբրսկի շրջան շրջան (ռուս.՝ Октябрьский район), վարչատարածքային միավոր, Ռուսաստանի Դոնի Ռոստով քաղաքի 8 շրջաններից մեկը։ Ձևավորվել է 1937 թվականին։
Սահմանակցում է քաղաքի Խորհրդային, Լենինսկի, Կիրովսկի, Վորոշիլովսկի և Ռոստովի մարզի Մյասնիկովի շրջանների հետ: Զբաղեցնում է 49,5 կմ² տարածք:


== Բնակչություն ==
Բնակչության թվաքանակը կազմում է 153,8 հազար մարդ, իսկ բնակչության խտություն՝ 3469 մարդ/կմ²:
Շրջանի աշխատող բնակչությունը կազմում է 77 528 մարդ, թոշակառուները՝ 35 639 մարդ (այդ թվում՝ 100 տարեկանի հասած 3 մարդ), երեխաները մինչև 7 տարեկան՝ 7202 մարդ, սովորողները՝ 17 137 մարդ, ուսանողները՝ 14 134 մարդ, աշխատունակ տարիքի հաշմանդամները՝ 3 104 մարդ (այդ թվում՝ աշխատող 944 մարդ), գործազուրկերը՝ 969 մարդ:


=== Էթնիկական կազմ ===
Ըստ էթնիկական կազմի շրջանի բնակչության 86 %-ը կազմում են ռուսները, 5 %-ը՝ ուկրաինացիները, 3 %-ը՝ հայերը, 1 %-ը՝ բելառուսները, իսկ 5 %-ը կազմում են այլ ազգության մարդիկ:


== Գիտություն և կրթություն ==
6 գիտահետազոտական ինստիտուտ,
3 բարձրագույն ուսումնական հաստատություն, որոնցում սովորում են 13831 ուսանող, այդ թվում՝ 121 օտարերկրյա ուսանող,
2 տեխնիկում, որոնցում սովորում են 1199 մարդ,
3 ուսումնարան, որոնցում սովորում են 1417 մարդ,
16 հանրակրթական դպրոց, որոնցում սովորում են 11799 մարդ (այդ թվում՝ մեկ համացանցային դպրոց)
2 գիմնազիա, որոնցում սովորում են 938 մարդ
27 մինչդպրոցային հաստատություն, որոնցում սովորում են 3363 երեխա


== Բուժապրոֆիլակտիկ հաստատություններ ==
Հիվանդանոց՝ 1, որի տարողությունը կազմում է 1250 տեղ
Պոլիկլինիկաներ՝ 6 և 3 մանկական
Դեղատներ, դեղագործական կետեր և տաղարներ՝ 82
2 սանատորիա («Հույս» և «Ռոստովսկի») և 2 պրոֆիլակտորիում


== Մշակույթ և սպորտ ==
Գրադարաններ՝ 8 ընդհանուր 391 հազար օրինակ գրքային ֆոնդով
Ակումբներ և մշակույթի ամրոցներ՝ 3 հատ 1950 նստատեղով
Լողավազաններ՝ 5
Մարզադահլիճներ՝ 30
Մարզադաշտ՝ 1
Մանկական հրապարակներ՝ 108 (այդ թվում՝ 84 բակային և 24 դպրոցային)
Հրաձգարաններ՝ 3


== Հանգիստ և տեսարժան վայրեր ==

Ռոստովի կենդանաբանական այգի՝ մտնում է Ռուսաստանի ամենախոշոր կենդանաբանական այգիների եռյակի մեջ: Նրա հավաքածուում պահվում են 450 տեսակի  կենդանի, որոնցից 102-ը գտնվում են Կարմիր գրքում
Եկամտային տուն Ի. Մ. Տրոֆիմենկո
Այգիներ՝ 3
Զբոսապուրակներ և հանգստի ուսանողական այգիներ՝ 6
1993 թվականին վերանորոգվել և այժմ գործում է Իվերսկի կանանց վանքը, որը հիմնադրվել է 1903 թվականին
Կաթոլիկական եկեղեցի Չուկովսկու անվան զբոսապուրակում
Հուշարձաններ՝ 12
Հուշատախտակներ՝ 10


== Ծանոթագրություններ ==


== Արտաքին հղումներ ==
Դոնի Ռոստովի Օկտյաբրսկի շրջան
Պլաստիլին

Պլաստիլին (իտալերեն՝ plastilina, < հին հունարեն՝ πλαστός — ծեփված), կավի փոշուց, նավթից առանձնացված պինդ ածխաջրածնից, մածուցիկ յուղից և բևեկնախեժից պատրաստված և գունավորված նյութ է՝ նախատեսված փոքր չափի արձանիկներ ծեփելու համար։
Պլաստիլինի գյուտի արտոնագրի հայտ ներկայացրել են Գերմանիայում Ֆրանց Կոլբան (արտոնագիրը՝ 1880 թվական), իսկ Մեծ Բրիտանիայում` Ուիլյամ Հարբուտը (արտոնագիրը՝ 1899 թվական)։
Վիսենտե Ալեյքսանդրե

Վիսենտե Ալեյքսանդրե ի Մերլո (իսպ.՝ Vicente Pío Marcelino Cirilo Aleixandre y Merlo, ապրիլի 26, 1898(1898-04-26)[…], Սևիլյա, Իսպանիա - դեկտեմբերի 14, 1984(1984-12-14)[…], Մադրիդ, Իսպանիա), իսպանացի բանաստեղծ, «27 թվականի սերնդի» ներկայացուցիչ։ 1977 թվականին արժանացել է գրականության Նոբելյան մրցանակի՝ «Բանաստեղծական բեղումնալից աշխատանքի համար,որը արտացոլում է մարդու կեցությունը տիեզերքում և ժամանակակից հասարակությունում, ինչպես նաև արտացոլում է երկու համաշխարհային պատերազմների միջև ընկած ժամանակահատվածում իսպանական պոեզիայի վերածնունդը»։


== Կենսագրություն ==
Ծնվել է 1898 թվականի ապրիլի 26-ին Սևիլյայում՝ երկաթուղային ինժեների ընտանիքում։ Այնուհետև ընտանիքը տեղափոխվել է Մալագա, որտեղ անցել է գրողի մանկությունը։ 1909 թվականին ընտանիքը տեղափոխվել է Մադրիդ։ Մանուկ տարիքում ճանապարհորդության է մեկնել դեպի Անգլիա, Ֆրանսիա և Պորտուգալիա։ 1914 թվականին ընդունվել է Մադրիդի Կոմպլուտենսե համալսարանի իրավաբանության ֆակուլտետ։ 1917 թվականին ծանոթացել է Դամասո Ալոնսոյի հետ։ 1920 թվականին ավարտել է համալսարանը՝ «առևտրային իրավունք» մասնագիտացմամբ։ 1925 թվականին գրողի մոտ հայտնաբերվել է ծանր տուբերկուլյոզ։ Գրողի հինգ բանաստեղծություններից կազմված շարքը 1926 թվականին տպագրվել է Խոսե Օրտեգա ի Գասետ «Ռևիստա դե Օքսիդենտե» ամսագրում։ 1927 թվականին ծանոթացել է Ֆեդերիկո Գարսիա Լորկայի հետ։ 1928 թվականին տպագրվել է նրա բանաստեղծությունների առաջին ժողովածուն։ 1933 թվականին արժանացել է գրականության ազգային մրցանակի։ 1944 թվականին տպագրվել է նրա «Դրախտի ստվերը» ժողովածուն։ 1977 թվականին ստացել է գրականության Նոբելյան մրցանակ։ Մահացել է 1984 թվականի դեկտեմբերի 14-ին Մադրիդում։ Թաղված է Ալմուդենա գերեզմանատանը։


== Ծանոթագրություններ ==
Ավրոմ Գոլդֆադեն

Ավրոմ Գոլդֆադեն (հուլիսի 24, 1840(1840-07-24), Ստարոկոնստանտինով, Վոլինիայի նահանգ, Ռուսական կայսրություն - հունվարի 9, 1908(1908-01-09)[…], Նյու Յորք, Նյու Յորք, ԱՄՆ), հրեա դրամատուրգ, բանաստեղծ, թատերական գործիչ։
1866 թվականին և 1869 թվականին հրատարակել է «Փոքր հրեա» և «Հրեուհի» բանաստեղծությունների ժողովածուները։ Կազմակերպել է հրեական թատերախումբ, որը 1876 թվականից ելույթներ է ունեցել Օդեսայում, Խարկովում, Կիևում, Ս. Պետերբուրգում, Մոսկվայում։ 1903 թվականից հաստատվել է Նյու Յորքում։ Հեղինակ է շուրջ 40 պիեսի (առավել հայտնի են «Տատը և թոռը», 1879 թ., «Կախարդուհին», 1879 թ., «Սուլամիթ»-ը, 1880 թ.)։ Նրա դրամատուրգիան հարուստ է հրեական ստեղծագործության տարրերով։


== Ծանոթագրություններ ==
Սենտ Ամանդեն

Սենտ Ամանդեն (ֆր.՝ Saint-Amandin), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 244 մարդ, բնակչության խտությունը` 7.65 մարդ/կմ²։ Բնակավայրը զբաղեցնում է 31.89 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ, Կլերմոն Ֆերան քաղաքից` 60 կմ հարավ-արևմուտք, Օրիյակ քաղաքից` 55 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 136 աշխատունակ (15-64 տարեկան) բնակիչ, որոնցից ակտիվ էին 99-ը, իսկ ոչ ակտիվները` 37։ Ակտիվության ցուցանիշը կազմում է 72,8 %։ 99 աշխատունակ մարդկանցից աշխատել է 90 անձ (56 տղամարդ և 34 կին)։ Գործազուրկ են եղել 9 անձ (3 տղամարդ և 6 կին)։ 37 անաշխատունակներից 5-ը եղել են աշակերտներ կամ ուսանողներ, 14-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մեծ Տատարկա

Մեծ Տատարկա (ռուս.՝ Большая Татарка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չարիշ գետի ձախ ափով՝ 446 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200312115100009211
Հիդրոլոգիական ուսումնասիրությունների կոդը - 115100921
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռոմիյի սյուր Սեն

Ռոմիյի սյուր Սեն (ֆր.՝ Romilly-sur-Seine), համայնք Ֆրանսիայի Գրանդ Էստ մարզի Օբ գավառում։
Բնակչությունը 2012 թվականի դրությամբ կազմում է 13968 մարդ, բնակչության խտությունը` 551.66 մարդ/կմ²։ Բնակավայրը զբաղեցնում է 25.32 կմ² տարածք։


== Աշխարհագրություն ==
Գտնվում է Փարիզ քաղաքից 110 կմ արևելք, Շալոն ան Շամպայն քաղաքից` 70 կմ հարավ-արևմուտք, Տրուա քաղաքից` 36 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 8073 աշխատունակ (15-64 տարեկան)  բնակիչ, որոնցից ակտիվ էին 5257-ը, իսկ ոչ ակտիվները` 2816։ Ակտիվության ցուցանիշը կազմում է 65,1 %։ 5257 աշխատունակ մարդկանցից աշխատել է 4108 անձ (2320 տղամարդ և 1788 կին)։ Գործազուրկ են եղել 1149 անձ (533 տղամարդ և 616 կին)։ 2816 անաշխատունակներից 633-ը եղել են աշակերտներ կամ ուսանողներ, 1064-ը` թոշակառուներ, իսկ 1119-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բաթա

Բաթա, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Ռեդվանսու գետի ձախ վտակներից մեկի հովտում՝ Սղերդ քաղաքից արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ֆրանչեսկա Ալեքսանդեր

Ֆրանչեսկա Ալեքսանդեր (անգլ.՝ Francesca Alexander, լրիվ անունը՝ Esther Frances Alexander, հայտնի է նաև Fanny Alexander անունով, փետրվարի 27, 1837(1837-02-27), Բոստոն, ԱՄՆ - հունվարի 21, 1917(1917-01-21), Ֆլորենցիա), ամերիկացի նկարչուհի, պատկերազարդող և թարգմանիչ։


== Կենսագրություն ==
Ծնվել է 1837 թվականի փետրվարի 27-ին Բոստոնում նկարիչ, դիմանկարիչ Ֆրենսիս Ալեքսանդրի և նրա կնոջ՝ Լյուսիա Գրեյ Ալեքսանդրի ընտանիքում, որոնք ծագել են Մասաչուսեթսի բարերարների հարուստ ընտանիքից։ Երբ աղջիկը տասնվեց տարեկան էր, ընտանիքը տեղափոխվել է Ֆլորենցիա (Իտալիա)։
Իտալիայում, Ֆրանչեսկայի վաղ գեղարվեստական ​​գործունեությունը կազմել է մոր բարեգործության մի մասը։ Նա նկարել է տոսկանացի աղքատ ֆերմերների դիմանկարներ՝ որպես նվեր իրենց գործի հարուստ ամերիկացի հովանավորներին։ Աշխատանքի ընթացքում նա ծանոթացել է տեղի ժողովրդական սովորույթներին և ավանդույթներին, հավաքել է երգեր և պատմություններ, թարգմանել դրանք հետագայում տպագրության համար։
1882 թվականին ընտանիքի ընկեր Ալեքսանդրը Ֆրանչեսկային ծանոթացրել է անգլիացի քննադատ Ջոն Ռասկինի հետ։ Նա հետաքրքրվել է նրա ստեղծագործությամբ, հատկապես պարզ և հոգևոր նկարազարդումներով, նա նրանցից 600 ֆունտով երկու ձեռագիր է գնել։ Առաջինը հրատարակվել է 1883 թվականին՝ «Իդայի պատմությունը» (The Story of Ida) անվանումով։ Իսկ դրա հեղինակը եղել է պարզապես «Ֆրանչեսկան»։ Գիրքը լույս է տեսել Միացյալ Նահանգներում և Մեծ Բրիտանիայում։ Ալեքսանդրի Roadside Songs of Tuscany հիմնական աշխատանքը խմբագրվել է Ռասկինի կողմից և տասը մասերով հրապարակվել է 1884-1885 թվականներին։
Կյանքի վերջին տարիներին Ֆրանչեսկա Ալեքսանդերը կուրացել է և վատառողջ է եղել։
Մահացել է 1917 թվականի հունվարի 21-ին Ֆլորենցիայում և թաղվել է Ֆլորենցիայի անգլիական գերեզմանատանը։
Ֆրանչեսկա Ալեքսանդրի աշխատանքները գտնվում են Բոստոնի Athenæum հավաքածուում։ Նրա և Ռասկինի նամակագրությունը, ինչպես նաև հարազատներին ուղղված նամակները պահվում են Մորգանի գրադարանում և թանգարանում:


== Ծանոթագրություններ ==


== Գրականություն ==
Cahill, Susan. Desiring Italy: Women Writers Celebrate the Passions of a Country and Culture. Random House Publishing Group. ISBN 9780307778376.


== Արտաքին հղումներ ==
ALEXANDER, Francesca
FRANCESCA ALEXANDER (1837—1917)
Բրիեն լը Շատո (կանտոն)

Բրիեն լը Շատո (ֆր.՝ Brienne-le-Château), Ֆրանսիայի կանտոն է, գտնվում է Շամպան-Արդեն շրջանում։ Օբ դեպարտամենտի կանտոնն է։ Մտնում է Բար սյուր Օբ օկրուգի մեջ։ Համաձայն 2006 թվականի մարդահամարի կանտոնի բնակչությունը 7782 մարդ էր։Կանտոնի համարը 1006 է։ Կանտոնում կա 25 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Թենգիզ

Թենգիզ (ղազ.՝ Теңіз), դառնաղի լիճ Ղազախստանի Ցելինոգրադի մարզում։ Մակերեսը 1590 կմ2 է, խորությունը մինչև 8 մ։ Լիճն է թափվում Նուրա գետը։
Այն գտնվում է տեկտոնական խոռոչի մեջ։ Տարածք — 1590 կմ², երկարությունը — 74,4 կմ, լայնություն — 40,2 կմ, խորությունը— մինչև 7,75 մ։  Թենգիզ լճի մեջ են թափվում  հետևյալ գետերը՝ Նուրա, Կուլանոտպենս(Կուլանոտպենս)։ Որոշ տարիների  Թենիզի զգալի մասը ցամաքում է։ Այս գետի ջուրը պարունակում է միրաբիլիտ աղ։
Թենգիզ լիճը բավականին մեծ է, այն երեք անգամ մեծ է, քան Բոդենսե լիճը։ Այն ունի շատ կղզիներ։
Հյուսիսային, հյուսիս-արևմտյան, արևմտյան մասերից հարավային հատվածները նրբորեն քանդվում են, հարավային և հարավ-արևմտյան մասերում `մինչև 1,5-2,0 մ բարձրության վրա գտնվող ավազի շերտով։
Դեկտեմբերի առաջին շաբաթվա մեջ գետը սառչում է, իսկ մարտից սկսվում է բացվել՝ կախված օդի տաքացման աստիճանից։


== Լճի էկոհամակարգը ==

Կլանոտպես և Նուրա գետերի դելտայում  առաջանում են ջրային կուտակումներ, (որոնք հետագայում թափվում են Տենգիզ լիճը), ձևավորում  են Տենգիզ -Կուրղալդժինյան լճերի համակարգ։
1968 թվականից լիճը համարվում է պահպանվող տարածք, իսկ  2008 թվականից գտնվում է Հանրապետության պետական կառույցների շարքում և համարվում է  
«Կորգդաղիի պետական ​​բնապահպանական ​​արգելոց»։
Թենիզի ջրի պարունակությունը կազմում է մոտ  50 - 200 գր. աղի մեկ լիտրի համար։ Լճի մեջ ձկներ չկան, սակայն երբեմն ալիքներն ափ են նետում մեծ քանակությամբ ձկների կույտեր, որոնք այստեղ են հասել գետերի դելտայից։ Թենգիզ լիճը ունի շուրջ քսան մեկուսացված կղզյակներ, որոնց մի մասը համարվում է հարմար վայր  փախստականների համար  վարդագույն ֆլամինգո։ В период 2006—2011 թվականներին հաշվվում էին շուրջ  45 հազար այդպիսի փախստականներ։ К 2015 թ.  այդ թիվը կրճատվեց  ( 15 հազ. ոչ ավել)։ Հատկանշական է, որ այն համալրող գետերից շատերն էլ  ունեն ջրլող թռչուններ, որոնք նույնպես համարվում են  վերացող (սագեր, բադեր) և մտել են կարմիր գրքի մեջ։ Այս տարածաշրջանում հաշվառված են  180-ից ավելի ջրային և ավելի քան 350 տեսակ ցամաքային բույսեր։ Այստեղ ապրող 350 թռչնատեսակներից 180-ը համարվում են  ցամաքա-ջրային։ Հանդիպում  են նաև սայգակներ, որոնք նույնպես պահպանվում են պետականորեն։


== Անվանում ==
Անվանումն առաջացել է թյուրքերեն թենգիզ (դենգիզ) «ծով, լիճ» հասարակ անունից։ Գրականության մեջ հայտնի է նաև Դենգիզ անունով
:


== Ծանոթագրություններ ==
Բայրո

Բայրո (իտալերեն՝ Bairo), կոմունա Իտալիայի Պիեմոնտ մարզի Թուրին գավառում։
Բնակչությունը՝ 787 մարդ (2008 թվականի տվյալներով)։ Բնակչության խտությունը՝ 112 մարդ/կմ²։ Տարածքը՝ 7 կմ²։ Փոստային ինդեքս՝ 10010։ Հեռախոսային կոդ՝ 0124։
Բնակավայրի հովանավորն է համարվում սուրբ Գևորգը։ Տոնակատարությունը մայիսի առաջին կիրակի օրն է։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 390124501043
Էլեկտրոնային հասցե։ info@comune.bairo.to.it
Գլխավոր կայք։ http://www.comune.bairo.to.it/


== Արտաքին հղումներ ==
Բնակավայրի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Խուտոր-Լեժբադինի

Խուտոր-Լեժբադինի (վրաց.՝ ხუტორ-ლეჟბადინი), գյուղ Վրաստանում, Մառնեուլի շրջանում։ Բնակչության 100%-ը ադրբեջանցիներ են։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 177 մարդ։ Բնակչության ճնշող մեծամասնությունը ադրբեջանցիներ են։


== Ծանոթագրություններ ==
Ալֆոնսո Պեդրասա

Ալֆոնսո Պեդրասա Սագ (իսպ.՝ Alfonso Pedraza Sag, ապրիլի 9, 1996(1996-04-09), San Sebastián de los Ballesteros), իսպանացի ֆուտբոլիստ, «Վիլյառեալ» ակումբի կիսապաշտպան։


== Ակումբային կարիերա ==
Պեդրասան «Վիլյառեալ» ակումբի սան է։ 2015 թվականի սկզբին նա ընդգրկվել է թիմի հայտացուցակում այդ մրցաշրջանի համար։ Խաղային պրակտիկա ստանալու համար Ալֆոնսոն հանդես է եկել թիմի երկրորդ կազմում։ Ապրիլի 5-ին «Վալենսիա» ակումբի դեմ խաղում նա կատարել է իր նորամուտը Լա Լիգայում՝ հանդիպման երկրորդ խաղակեսում փոխարինելով Ջոնաթան դոս Սանտոսին։ 2016 թվականի ամռանը Պեդրասան վարձավճարով տեղափոխվել է «Լուգո»։ Օգոստոսի 21-ին Տարագոնայի «Խիմնաստիկա» ակումբի դեմ խաղում նա կատարեց իր նորամուտը Սեգունդայում։ Նույն խաղում Ալֆոնսոն խփել է իր առաջին գոլը «Լուգո» ակումբի կազմում։
2017 թվականի սկզբին Պեդրասան վարձավճարով տեղափոխվել է Անգլիայի «Լիդս Յունայթեդ» ակումբ։ Փետրվարի 5-ին «Հադերսֆիլդ Տաուն» ակումբի հետ խաղում նա կատարել է իր նորամուտն Անգլիայի առաջնությունում։ Մարտի 3-ին կայացած «Բիրմինգեմ» ակումբի դեմ խաղում Ալֆոնսոն խփել է իր առաջին գոլը հօգուտ «Լիդս» ակումբի։


== Միջազգային կարիերա ==
2015 թվականին Իսպանիայի երիտասարդական հավաքականի կազմում Պեդրասան հաղթել է Հունաստանում անցկացվող Եվրոպայի պատանեկան առաջնությունում։ Մրցաշարում նա խաղացել է Նիդեռլանդների, Գերմանիայի, Ֆրանսիայի և երկու անգամ Ռուսաստանի երիտասարդական հավաքականների դեմ։


== Ձեռքբերումներ ==
Միջազգային
 Իսպանիա (մինչև 19)

 Եվրոպայի մինչև 19 տարեկանների առաջնության չեմպիոն - 2015


== Ծանոթագրություններ ==


== Արտաքին հղումներ ==
Ֆուտբոլիստի վիճակագրությունը soccerway կայքում
Ֆուտբոլիստի էջը sports.ru կայքում
Մրցավարների տեսաօգնության համակարգ

Մրցավարների տեսաօգնության համակարգ (անգլ.՝ Video assistant referee), կրճատ՝ VAR կամ մրցավարի տեսաօգնական, տեխնոլոգիա ֆուտբոլում, որը թույլ է տալիս մրցավարին որոշումներ ընդունել հանդիպման վիճելի պահերին կրկնապատկերների միջոցով։ 2018 թվականին միջազգային մրցաշարերում պաշտոնապես ընդգրկվել է Ֆուտբոլ խաղալու կանոնների մեջ։


== Համակարգի աշխատանքի սկզբունքներ ==
Տեսաօգնության համակարգը թույլ է տալիս դիտարկել չոր տեսակի վիճելի պահ և օգնել մրցավարին ճիշտ որոշում կայացնել. կանոնների խախտումով խփված գոլերի, տասնմեկմետրանոցների նշանամամբ դրվագների, կարմիր քարտի սխալ ցուցադրման (երկրորդ դեղինի դեպքերը չեն դիտարկվում) և սխալներ պատժված խաղացողների նույնականացման հետ կապված (թույլ է տալիս որոշել՝ ով է խախտում կատարել, որ որևէ քարտ ստանա) ժամանակ։ Այդպիսով, տեսաօգնության համակարգը պաշտոնապես թույլ է տալիս խաղի ընթացքում հայտնաբերել և հաստատել մրցավարի «ակնհայտ սխալները»։
Յուրաքանչյուր խաղի ժամանակ հատուկ տեսասենյակում (անգլ.՝ video operation room) աշխատում են տեսամրցավարը, նրա օգնականը և կրկնապատկերների օպերատորը, որոնք հետևում են խաղին մի քանի էկրաններով տարբեր կողմերից և ռադիոկապով կապ են պաշտպանում գլխավոր մրցավարի հետ։ Տեսամրցավարի պաշտոնին կարող է նշանակվել ինչպես գործող միջազգային մրցավար, այնպես էլ խաղային կարիերան ավարտած մրցավար։ Տեսամրցավարը պարտավորվում է հետևել խաղի իրադարձություններին և տեղեկացնել ազգային հեռարձակողներին կրկնապատկերների կիրառման անհրաժեշտության մասին։ Հանդիպման ընթացքում տեսամրցավարը կարող է օպերատորին խնդրել ցույց տալ խաղի ցանկացած վիճելի պահ, և եթե տեսաօգնության համակարգը հայտնաբերի «ակնհայտ սխալի» փաստ մրցավարի կողմից, ապա թիմը կհայտնի գլխավոր մրցավարին այդ մասին (եթե խախտումներ չեն եղել, ապա մրցավարին ոչինչ չեն հայտնում)։ Մրցավարը կարող է համակարգից օգնություն խնդրել, եթե կասկածում է ընդունած որոշման մեջ։ Նմանապես VAR-ը կարող է առաջարկել մրցավարի պահի կրկնակի դիտում։ Ընդհանուր առմամբ մրցավարը VAR հաղորդումից հետո կարող է ընտրել երեք տարբերակներից մեկը. թողել իր որոշումը ուժի մեջ, հայտարարել դադարի մասին՝ էկրանով դիտելու իրավիճակը կամ ընդունել տեսաօգնականի առաջարկությունը և չեղարկել սեփական որոշումը։ Եթե թիմերից մեկն ունի խաղային առավելություն, մրցավարը իրավունք չունի կանգնեցնել խաղը տեսապատկեր դիտելու համար։ Եթե դատավորը գնում է կրկնապատկեր դիտելու, ապա նա զգուշացնում է այդ մասին՝ օդում ցուցամատերով ուղղանկյուն՝ տեսաէկրանի խորհրդանիշ գծելով։ Իրենք՝ խաղացողները, իրավունք չունեն նման ժեստերով մրցավարից կրկնապատկերը դիտելու պահանջ ներկայացնել կամ մտնել այն գոտի, որտեղ մրցավարը դիտում է կրկնապատկերը. խաղացողները դրա համար պատժվում են դեղին քարտով, իսկ մարզչական շտաբի անդամներին հեռացնում են մինչև խաղի ավարտը։
Գոյություն ունի կրկնապատկերները օգտագործելու կանոնների շարք։ Այսպես, դանդաղեցված ցուցադրությունն առաջարկվում է օգտագործել այնպիսի խախտումները դիտարկելու ժամանակ, ինչպիսիք են՝ պայքարը և ձեռքով խաղը։ Նորմալ արագությամբ կրկնապատկերը օգտագործվում է այն բանի համար, որպեսզի որոշվի՝ խախտումը մտադրաբար է կատարվել, թե ոչ։ Գոլային պահերի, տասնմեկմետրանոցի և «վերջին հույսի խախտման» համար կարմիր քարտի մասին որոշման ներկայացումը սկսվում է այն պահից, երբ հարձակվող թիմը ստանում է գնդակը, խաղի այլ վիճելի դրվագներում դիտարկվում է հենց խախտման պահը։


== Ծանոթագրություններ ==
Թիմ Գան

Թիմոթի Մաքքենզի Գան (անգլ.՝ Timothy MacKenzie Gunn, հուլիսի 29, 1953(1953-07-29), Վաշինգտոն, Կոլումբիայի շրջան, ԱՄՆ), ամերիկացի հեռուստահաղորդավար և նորաձևության խորհրդատու, ով առավել հայտնի է Project Runway շոուով։ 


== Կենսագրություն ==


=== Վաղ տարիներ ===
Թիմոթի Գանը ծնվել է Վաշինգտոնում, ՀԴԲ գործակալ Ջորջ Ուիլիամ Գանի և գրադարանավարուհի Նենսիի ընտանիքում։ Ավարտել է Կորկորանի արվեստի և դիզայնի քոլեջը, որտեղ մասնագիտացել է քանդակագործության մեջ։ 2009 թվականինին քոլեջը նրան շնորհել է պատվավոր դոկտորի կոչում։


=== Գործունեություն ===
Թիմոթի Գանը 1982 թվականից աշխատել է Փարսոնսի դիզայնի դպրոցում։ 1989 թվականից 2000 թվականներին նա աշխատել է որպես դեկան, որից հետո ղեկավարել է այս հաստատությունը։ 2007 թվականին նա տեղափոխվել «Liz Claiborne, Inc.» ընկերություն՝ ստանձնելով ստեղծագործական տնօրենի պաշտոնը։
2004 - 2018 թվականներին Թիմոթի Գանը Հայդի Կլումի հետ միասին վարել է Project Runway հայտնի ռեալիթի շոուն և մասնակիցների մենթորն է եղել։ 2007 թվականին նա վարել է իր սեփական «Style Guide with Tim Gunn» հաղորդումը (անգլ.՝ Tim Gunn's Guide to Style):
Գանը նկարահանվել է «Տգեղ Բեթթին», «Բամբասկոտը» և «Ինչպես հանդիպեցի ձեր մայրիկին» հեռուստասերիալների մի քանի դրվագներում և «Սեքսը մեծ քաղաքում» և «Սմուրֆիկները» ֆիլմերում։


=== Անձնական կյանք ===
Գանը համասեռամոլ է։ Նա սիրահարված էր իրեն դավաճանած զուգընկերոջը, որի հետ նա կենակցել էր 1980-ականների սկզբին։ Այդ ժամանակից ի վեր Գանն ասեքսուալ է, քանի որ վախենում է ՄԻԱՎ-ով վարակվելուց։
Ապրում է Մանհեթենում։
Դեմ է հագուստի արտադրության մեջ մորթու օգտագործմանը։


== Մատենագիտություն ==
Գանն ու համահեղինակները հրատարակել են նորաձևության վերաբերյալ հինգ գիրք։

Gunn, Tim; Moloney, Kate (2007), Tim Gunn: A Guide to Quality, Taste & Style, Harry N. Abrams, Inc., ISBN 0-8109-9284-1 
Gunn, Tim; Calhoun, Ada (September 2010), Gunn's Golden Rules: Life's Little Lessons for Making It Work, Gallery Books, ISBN 1-4391-7656-6 
Gunn, Tim (May 2011), Shaken, Not Stirred, Tim Gunn  — эксклюзив для Amazon Kindle.
Gunn, Tim; Calhoun, Ada (September 2012), Tim Gunn's Fashion Bible: The Fascinating History of Everything in Your Closet, Gallery Books, ISBN 978-1-4516-4387-9 
Gunn, Tim (March 2015), Tim Gunn: The Natty Professor: A Master Class on Mentoring, Motivating, and Making It Work!, Gallery Books, ISBN 978-1476780061 


== Ծանոթագրություններ ==
Բասկի (Իտալիա)

Բասկի (իտալերեն՝ Baschi), կոմունա Իտալիայում, գտնվում է Ումբրիա մարզի Տեռնի գավառում։
Բնակչությունը կազմում է 2651 մարդ, բնակչության խտությունը՝ 39 մարդ/կմ²։ Տարածքը կազմում է 68 կմ²։ Փոստային ինդեքս՝ 05023։ Հեռախոսային կոդ՝ 0744։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
http://www.comunedibaschi.it/ Archived 2007-09-29 at the Wayback Machine.


== Ծանոթագրություններ ==
Շնչառական շարժում

Շնչառությունը գործընթացների համալիր է, որն ապահովում է օրգանիզմի կողմից թթվածնի յուրացումը, նրա օգտագործումը օրգանական նյութերի օքսիդացման համար և նյութափոխանակության արգասիք ածխաթթու գազի հեռացումը։ Բջիջներին թթվածնի մատակարարումը և նրանցից ածխաթթու գազի հեռացումն իրականացնում է արյունը։ Գազափոխանակությունն արյան և մթնոլորտային օդի միջև իրականացնում են շնչառության օրգանները։ Շնչառությունը կարևորագույն կենսական գործընթաց է, որի դադարը կործանարար է օրգանիզմի համար։


== Գործընթաց ==
Շնչառության գործընթացը ներառում է փուլեր՝

ներշնչում (մթնոլորտային օդը շնչուղիներով թափանցում է թոքաբշտիկների մեջ),
գազափոխանակություն թոքերում (թոքաբշտերի օդի և արյան մազանոթների միջև),
գազափոխանակություն արյան մեջ (արյան հոսքով թթվածնի փոխադրում բոլոր ծայրամասային օրգաններին, այդ թվում նաև թոքերին, և սրտանոթային համակարգի կողմից կատաբոլիկ գործընթացների ժամանակ առաջացած ածխաթթու գազի հեռացում),
գազափոխանակություն զարկերակային արյան և հյուսվածքների միջև,
բջջային  շնչառություն, կենդանի օրգանիզմների բջիջներում տեղի ունեցող կենսաքիմիական գործընթացների համալիր, որի ընթացքում լիպիդների և ամինաթթուների օքսիդացումը մինչև ածխաթթու գազ և ջուր, դիտվում է էներգիայի անջատումով, որն անհրաժեշտ է  ադենոզինի տրիֆոսֆաստի (ԱՏՖ) կենսասինթեզի համար և համարվում է բջջում էներգիայի ունիվերսալ աղբյուր։


== Կարգավորում ==
Շնչառությունը կարգավորվում է երկարավուն ուղեղում գտնվող շնչառական կենտրոնի և նյարդային համակարգի տարբեր բաժիններում գտնվող նեյրոնների միջոցով։ Հումորալ կարգավորումն իրականանում է, երբ արյան մեջ փոխվում է CO2 և O2 գազերի խտությունը։ Թոքերի արյան անոթների պատերի քիմընկալիչների շնորհիվ շնչառության կենտրոն հասած գրգիռները փոխում են շնչառության խորությունը կամ հաճախությունը, և արյան մեջ ապահովվում է գազերի նորմալ բաղադրությունը։ Արյան մեջ CO2-ի խտության մեծացման դեպքում շնչառությունը դառնում է ավելի խորը, իսկ O2-ի խտության նվազումից այն հաճախանում է։


== Գրականություն ==
Nilsson, Goran E. Respiratory Physiology of Vertebrates (неопр.). — Cambridge: Cambridge University Press, 2010. — ISBN 978-0-521-70302-4.  (англ.)
Randall, David. Eckert Animal Physiology (неопр.). — New York: W.H. Freeman and CO, 2002. — ISBN 0-7167-3863-5., human biology 146149  (англ.)
C.Michael Hogan. 2011. Respiration. Encyclopedia of Earth. Eds. Mark McGinley and C.J.Cleveland. National Council for Science and the Environment. Washington DC  (англ.)
Вентиляция легких


== Ծանոթագրություններ ==
Ֆրաբոզա Սոտանա

Ֆրաբոզա Սոտանա (իտալերեն՝ Frabosa Sottana), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 1534 մարդ (2008 թվականի տվյալներով)։ Բնակչության խտությունը՝ 41 մարդ/կմ²։ Տարածքը՝ 37 կմ²։ Փոստային ինդեքս՝ 12083։ Հեռախոսային կոդ՝ 0174։
Կոմունայի հովանավորն է Սուրբ Գևորգը։ Տոնը նշվում է ապրիլի 23-ին։


== Ժողովրդագրություն ==
Բնակչության գրաֆիկը.


== Կոմունայի վարչակազմ ==
Հեռախոս։ 0174 244481 — 0174 244482
Էլեկտրոնային փոստ։ comune@comune.frabosa-sottana.cn.it
Պաշտոնական կայք։ http://www.comune.frabosa-sottana.cn.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ներկարար (լեռ)

Անվան այլ կիրառումների համար տե՛ս՝ Ներկարար (այլ կիրառումներ)Ներկարար, Դարդիյոլ, լեռնագագաթ Հայաստանի Լոռու մարզում, Փամբակի լեռների հյուսիսային ճյուղավորություններում, Ծաղկաբեր գյուղից 3 կմ արևմուտք։ Բարձրությունը 2312 մ է։


== Ծանոթագրություններ ==
Մոլլա Փանահ Վագիհի և Մոլլա Վալի Վիդադիի հիշատակի թանգարան

Մոլլա Փանահ Վագիհի և Մոլլա Վալի Վիդադիի հիշատակի թանգարան (ադրբ.՝ Molla Pənah Vaqifin və Molla Vəli Vidadinin xatirə muzeyi), Ադրբեջանի Ղազախ շրջանում գործող թանգարան։ Մոլլա Փանահ Վագիհի տուն-թանգարանը հիմնադրվել է 1970 թվականի նոյեմբերի 20-ին՝ Ադրբեջանական ԽՍՀ մշակույթի նախարարության հրամանով։ 1983 թվականին թանգարանը վերականգնվել է։ 2002 թվականին Ադրբեջանի Հանրապետության Նախարարների կաբինետի որոշմամբ թանգարանը վերանվանվել է Վագիֆի և Վիդադիի հիշատակի թանգարան։


== Պատմություն ==
Հայտնի ադրբեջանցի բանաստեղծ և հասարակական գործիչ Մոլլա Փանահ Վագիֆի հուշահամալիրը բացվել է 1970 թվականի նոյեմբերի 20-ին։ Տասնմեկ սենյականոց թանգարանի ցուցահանդեսը նվիրված է Վագիֆի կյանքին և գործունեությանը, պետական ​​գործունեությանը, ժամանակակիցներին և հետազոտողներին։ 2002 թվականին Ադրբեջանի Հանրապետության Նախարարների կաբինետի որոշմամբ թանգարանը վերանվանվել է Վագիֆի և Վիդադիի հիշատակի թանգարան։ «Վագիֆ» պոեզիայի օրերն Ադրբեջանում 1982 թվականից անց են կացվում ամեն տարի։ Այս առիթով հուլիսին թանգարանում տեղի է ունենում տեղական բանաստեղծների ու գրողների հանդիպում։ Քննարկումներ են ընթանում նոր գրքերի շուրջ։ Թանգարանը բաղկացած է 9 ցուցահանդեսից, 1 ֆոնդից, 1 պահարանից։ Թանգարանի ցուցահանդեսը վերափոխվել է 1983 թվականից և այժմ ունի 1235 ցուցանմուշ։ Ցուցահանդեսը Վագիֆի կյանքի և ստեղծագործության, քաղաքական գործունեության, հետևորդների, հետազոտողների, ժամանակակիցների մասին է։ 
Թանգարանում ցուցադրվում են Վագիֆի ձեռագրերը, Վագիֆի բանաստեղծությունների նկարազարդումները, Վագիֆի հետազոտողների լուսանկարները, 18-րդ դարի հագուստ և կենցաղային իրեր, 18-րդ դարի Վագիֆի և Վիդադիի ժամանակաշրջանի կենցաղային իրեր, զարդեր, հագուստներ, զենքեր, նկարներ և այլն։ Թանգարանի ընդհանուր մակերեսը 175 ք մ։


== Ծանոթագրություններ ==
Ընկնող մարդ (լուսանկար)

«Ընկնող մարդ» (անգլ.՝ The Falling Man), լուսանկար, որն արվել է «Ասոշիեյթիդ փրեսի» լուսանկարիչ Ռիչարդ Դրյուի կողմից 2001 թվականի սեպտեմբերի 11-ին Նյու-Յորքում ժամը 9:41:15 տեղական ժամանակով։ Լուսանկարում պատկերված է մի մարդ, որի ինքնությունը չի հաջողվել պարզել, գլխով դեպի ներքև ընկնելիս։ Համարվում է, որ այդ օրն առնվազն 200 մարդ են դեն նետվել կամ ստիպված են եղել դուրս ցատկել Համաշխարհային առևտրային կենտրոնի այրվող աշտարակներից։ Շատերի անունները հայտնի չեն, քանի որ իշխանություններին չի հաջողվել նույնականացնել բոլոր զոհվածներին։ Իրավաբանորեն նրանք բոլորն էլ (բացի ահաբեկիչներից) համարվում են զոհ, այլ ոչ թե ինքնասպաններ (ջամփերներ), նույնիսկ եթե «իրենք են նետվել»։ Պաշտոնապես «ջամփերը նա է, ով վաղ առավոտյան գալիս է գրասենյակ՝ հաստատապես իմանալով, որ այսօր նա դուրս է նետվելու»։
Պատկերը դիտելիս տպավորություն է ստեղծվում, որ մարդն ընկնում է գրեթե ձգված ներքև, սակայն այս մարդու անկման մյուս լուսանկարներում երևում է, որ նրա մարմինը բառացիորեն թափահարվում է օդում։
Լուսանկարը բազմիցս հրապարակվել է աշխարհի բազմաթիվ պարբերականներում, այդ թվում «Նյու Յորք Թայմս»-ում։ Լուսանկարիչը նշել է, որ ինքը հաճախ ստիպված է եղել բախվել ընթերցողների քննադատությանը, որոնք լուսանկարը համարում էին «ցնցող»։ Խոսելով «Ընկնող մարդու» մշակութային և սոցիալական նշանակության մասին՝ աստվածաբան Մարկ Դ. Թոմասը նշել է, որ այս նկարը, «հնարավոր է, մարդու հուսահատության առավել վառ նկարազարդումներից մեկն է, որը հուզական ազդեցության ուժով չունի իր նմանը ժամանակակից արվեստում։ Նրա ողջ էությունը բյուրեղացվել է ընդամենը մեկ լուսանկարում»։ Քանի որ ընկնող մարդու ինքնությունը պարզել չի հաջողվել, լուսանկարը հաճախ համեմատվում է անհայտ զինվորի հուշարձանի հետ։ Առաջ քաշվեց այն վարկածը, որ ընկնող մարդու անունը Թոմաս Հոուլք է՝ տեխնիկական աշխատող, որը բարձրության վրա պատուհաններ էր լվանում։


== Ծանոթագրություններ ==


== Գրականություն ==
Friend David (2007)։ «Thursday, September 13»։ Watching The World Change: The Stories Behind the Images of 9/11։ I.B.Tauris։ էջեր 106–163։ ISBN 1-84511-545-7 
Ingledew John (2005)։ Photography։ Laurence King Publishing։ էջ 76։ ISBN 1-85669-432-1 
Tallack Douglas (2005)։ New York Sights: Visualizing Old and New New York։ Berg Publishers։ էջեր 174–181։ ISBN 1-84520-170-1 


== Արտաքին հղումներ ==
9/11: The Falling Man (March 16, 2006). Channel 4.
Ագջեշեհր

Ագջեշեհր, գյուղ լեռնային Կիլիկիայում։
Բնակչությունը հիմնականում զբաղված էր դաշտավարությամբ և անասնապահությամբ։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ցիլգուտայա

Ցիլգուտայա (էստ․՝ Tsilgutaja), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 2 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սուրբ Աստվածածնի Ավետման մայր տաճար (Խարկով)

Սուրբ Աստվածածնի Ավետման տաճար (ռուսերեն՝ Собор Благовещения Пресвятой Богородицы), Մոսկովյան պատրիարքության Ուկրաինական ուղղափառ եկեղեցու Խարկովա-Բոգոդուխյան թեմի մայր տաճարն է։ Նախագծվել է տեղացի ճարտարապետ Միխայիլ Լովցովի կողմից, իսկ շինարարությունը ավարտվել է 1888թ հոկտեմբերի 2-ին։ Եկեղեցին օծվել է 1901թ-ին։
Կոնֆետի տեսք ունեցող այս եկեղեցին փոխկապակցված է հին Ավետարանական եկեղեցու հետ որպես Խարկովի գլխավոր տաճար և Ռուսական կայսրության ամենամեծ և ամենախոշոր եկեղեցիներից մեկը։ Պատկերների մակերեսները պատրաստված են եղել Կարարայից բերված մարմարով։ Եկեղեցին Կիևում գտնվող Վլադիմիրյան տաճարի ոճով ֆրեսկոյի է ենթարկվել։ 1914թ հուլիսի 3-ին եկեղեցին քաղաքի տաճարի կոչում ձեռք բերեց։
1930թ հավատացյալների համար եկեղեցին փակվեց, սակայն այն վերաբացվեց 1943թ գերմանական օկուպացիայի ժամանակ։ Հետագայում եկեղեցին հայտնվեց ուկրաինացիների ձեռքում որպես ուկրաինական ինքնավար ուղղափառ եկեղեցի՝ դառնալով դպրոց, հետագայում՝ պահեստ։
1946թ-ից սկսած տաճարը նստավայր է ծառայում Խարկովի և Բոհոդուխիվի ուկրաինական Օրթոդոքս եկեղեցու հեպարխիայի նստավայր, մինչդեռ բարեխոսության կոնվենտը ծառայել է որպես եպիսկոպոսի նստավայր։ Էկոմենիկ պատրիարք Աթանասիուս III Պաթելարոսը և այլ մի քանի սրբեր թաղված են տաճարում։


== Ծանոթագրություններ ==
Խոպիստա

Խոպիստա, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Սպերի հովտում, Խոպիստա վետակի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Աուերբախ (Դեգենդորֆ)

Անվան այլ կիրառումների համար տե՛ս՝ Աուերբախ (այլ կիրառումներ)Աուերբախ (գերմ.՝ Auerbach), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դեգենդորֆ շրջանի կազմի մեջ։ Զբաղեցնում է 24,06 կմ² տարածք։ Պաշտոնական կոդ՝ 09 2 71 113։


== Պատմություն ==
Առաջին անգամ հիշատակվել է 788 թվականին որպես Նիդերալթայխ աբբայության բնակավայր։ Աբբայության վանականները մաքրել են անտառը և կառուցել երկու ագարակ և մատուռ։ «Աուերբախ» (հին անունը՝ Ուրբախ) անվանումը ծագել է գյուղից արևմուտք հոսող աննկատ առվակից։ Բնակավայրը զարգացել է և 1148 թվականին ճանաչվել Եվգենի III պապի կողմից։
18-րդ դարի սկզբին վանահայր Հոսսիո Համբերգերը կառուցել և կահավորել է Սուրբ Պանկրաս և Մարգարիտ եկեղեցին։
Ներկայիս Աուերբախ համայնքը ստեղծվել է նախկին Աուերբախ, Էնգոլինգ և Ուրլադինգի մի մասի համայնքների կամավոր միաձուլմամբ։


== Բնակչություն ==
Բնակչությունը 2010 թվականին կազմել է 2157 մարդ, 2011 թվականին՝ 2065 մարդ, 2012 թվականին՝ 2096 մարդ, 2013 թվականին՝ 2097 մարդ, 2014 թվականին՝ 2100 մարդ, 2015 թվականին՝ 2111 մարդ։


== Ծանոթագրություններ ==


== Արտաքին հղումներ ==
Պաշտոնական կայք